armvectores/hy_wikipedia_2023 huggingface dataset:
Պևնա

Պևնա (ուկրաիներեն՝ Певна), գյուղ Ուկրաինայի Ժիտոմիրի մարզի Չուդնևսկի շրջանում։
2001 թվականի տվյալներով Պևնա գյուղում բնակվում էր 48 մարդ։ Բնակավայրը զբաղեցնում է 0,496 կմ² տարածք։ Բնակչության խտությունը կազմում էր 96,77 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նոառոոցի (Էստոնիայի շրջան)

Նոառոոցի շրջան (էստ․՝ Noarootsi vald), շրջան Էստոնիայի Լյաենեմաա նահանգում։ Շրջանի կենտրոնն է Պյուռկսի գյուղը։


== Բնակչություն ==
2008 թվականի տվյալներով շրջանում բնակվում էին 732 մարդ։ Բնակչության խտությունը շրջանում կազմում էր 2,47 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը (էստոներեն)
Մոխրագույն համստերիկ

Մոխրագույն համստերիկ (լատ.՝ Cricetulus migratorius), համստերանմանների ընտանիքի կրծող կաթնասուն կենդանի։


== Կենսաբանական տարածումը ==
Հայաստանի հանրապետությունում տարածված է բնակավայրերում (այդ թվում՝ Երևանում և այլ խոշոր քաղաքներում), բնության մեջ' Մոխրագույն ճանճորս, Մոխրագույն համստերիկ, Մոխրագույն կռունկ, կիսաանապատայինից մինչև լեռնատափաստանային գոտի (մարգագետինների քարքարոտ տեղանքներում, վայրի թիթեռնածաղկավոր և դաշտավլուկազգի բույսերով հարուստ վայրերում՝ 600-2300 մ բարձրներում)։ Բնակվում է իր փորած ստորգետնյա միջին բարդության բներում կամ բնական թաքստոցներում, զբաղեցնում է նաև այլ կրծողների (օրինակ՝ դաշտամկների) լքված բները։ Վնասում է տնային և պահեստային տնտեսություններին։ Ունի համաճարակաբանական նշանակություն, մարդու մի շարք հատուկ վտանգավոր վարակների Երկրորդական և պատահական կրող է։


== Մարմնի կառուցվածքը ==
Մարմնի երկարությունը մինչև 123 մմ է, պոչինը՝ 37 մմ, կենդանի զանգվածը՝ մինչև 69 գ։ Մեջքի մորթին միատարր մոխրագույն է՝ երկնագույն երանգով, փորիկը՝ սպիտակ կամ սպիտակավուն։ Սնվում է բույսերով (սերմեր, կորիզապտուղներ), հաճախ՝ նաև կենդանական կերով (միջատներ)։ Ակտիվ է մթնշաղին։


== Բազմացումը ==
Բնակավայրերում կարող է բազմանալ ամբողջ տարվա ընթացքում, բնության մեջ՝ 2-3 անգամ։ Ունենում է մինչև 11 ձագ։
Աստերոիդների ցանկ (3301-3400)

Աստերոիդների ցանկ (3201-3300)  • Աստերոիդների ցանկ  • Աստերոիդների ցանկ (3401-3500)
 Աստերոիդների ցանկ (3201-3300)  • Աստերոիդների ցանկ  • Աստերոիդների ցանկ (3401-3500)


== Աղբյուր ==
«Discovery Circumstances: Numbered Minor Planets (1)-(5000)»։ www.minorplanetcenter.net
Գատիշչե (այլ կիրառումներ)

Գատիշչե, կարող է վերաբերել՝

Գատիշչե - գյուղ Ռուսաստանի Սմոլենսկի մարզի Դուխովշչինսկի շրջանի կազմում
Գատիշչե - գյուղ Ուկրաինայի Խարկովի մարզի Վոլչանսկի շրջանում
Սենտ Կրուա (Էն)

Սենտ Կրուա (ֆր.՝ Sainte-Croix), համայնք Ֆրանսիայում, գտնվում է Ռոն Ալպեր մարզի Էն գավառում։ Մտնում է Մոնլյուել համայնքի կազմի մեջ։ Հանդիսանում է Բուրկ ան Բրես շրջանի օկրուգը։
Համայնքի INSEE կոդ՝ 01342։


== Տեղադրություն ==
Համայնքը տեղակայված է Փարիզից 390 կմ հարավ-արևելք, Լիոն քաղաքից 23 կմ հյուսիս, Բուրակ ան Բրես շրջանից 38 կմ դեպի հարավ-արևմուտք։


== Կլիմա ==
Համայնքում կլիման կիսացամաքային է՝ խիստ ամառ ու ձմեռ։ Անձրևները հաճախակի չեն լինում՝ հիմնականում ամռանը։


== Բնակչություն ==
Համայնքի բնակչությունը 2010 թվականին կազմում էր 534 մարդ։


== Վարչակազմ ==


== Տնտեսություն ==
2010 թվականի տվյալներով 364 աշխատունակ տարիքի մարդկանցից (15-64 տարեկան) 292-ը տնտեսապես ակտիվ էին, 72-ը անգործունակ (Ակտիվության ցուցանիշը — 80,2%, 1999 թվականին եղել է՝ 80,4%)։ 292 աշխատունակ բնակիչներից 280-ը աշխատում էին (150 տղամարդ և 130 կին), անաշխատանք էին 12-ը (4 տղամարդ և 8 կին)։
72 անգործունակ մարդկանցից 34-ը աշակերտներ կամ ուսանողներ են, 24-ը թոշակառու, 14-ը անաշխատունակ էին այլ պատճառներով։


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Официальный сайт (ֆր.)
«Сент-Круа» (ֆրանսերեն)։ Ֆրանսիայի տվայլների և տնտեսական հետազոտությունների ազգային ինստիտուտ։ Վերցված է 2014-05-09 
«Сент-Круа» (ֆրանսերեն)։ cassini.ehess.fr։ Վերցված է 2014-05-09
Գեորգ Լեբեր

Գեորգ Լեբեր (գերմ.՝ Georg Leber, հոկտեմբերի 7, 1920(1920-10-07), Obertiefenbach, Beselich, Լիմբուրգ Վայլբուրգ, Giessen Government Region, Հեսսեն, Գերմանիա - օգոստոսի 21, 2012(2012-08-21), Շյոնաո ամ Կյոնիգսզե, Բերխտեսգադեն, Վերին Բավարիա, Բավարիա, Գերմանիա), գերմանացի պետական և քաղաքական գործիչ և Գերմանիայի սոցիալ-դեմոկրատական կուսակցության անդամ։
Եղել է Գերմանիայի տրասպորտի և կապի, պաշտպանության և փոստի նախարար։ Եղել է Երկրորդ համաշխարհային պատերազմի մասնակից և ծառայել է Երրորդ Ռայխին։


== Կենսագրություն ==
Ծնվել է 1920 թվականի հոկտեմբերի 7-ին Ֆաշիստական Գերմանիայի Օբերտիֆենբախ կոմունայում։ Սովորել է տեղի տարրական դպրոցում և ստացել է որմնադիրի մասնագիտացում։
Մասնակցել է 1939 թվականի դեկտեմբերի 1-ին Եվրոպայում բռնկված Երկրորդ համաշխարհային պատերազմին և ծառայել Երրորդ Ռայխում։
Մասնակցել է Չեխոսլովակիայի, Լեհաստանի և Դանիայի օկուպացմանը։ Պատերազմից վերադառնալուց հետո 1947 թվականին միանում է Գերմանիայի սոցիալ-դեմոկրատական կուսակցությանը։
1949 թվականին ընտրվել է Լիմբուրգի արհմիութենական թերթի քարտուղար։ Երեք տարի անց նշանակվել է թերթի գլխավոր խմբագիր։
1955-1966 թվականներին եղել է խմբագրության նախագահ։
1966 թվականին նշանակվել է Գերմանիայի տրանսպորտի և կապ նախարար, փոխարինելով Հելմուտ Շմիդտին։ 1969 թվականին ստանձնեց նաև փոստի և հաղորդակցման նախարարի պաշտոնը։
1972 թվականին դարձել է Գերմանիայի Ֆեդերատիվ Հանրապետության հինգերորդ պաշտպանության նախարարը։ Նրա նախարարության օրոք ռազմական դպրոցներ բացվեցին Մյունխենում և Համբուրգում։
1973 թվականի նոյեմբեր 29-ին դարձել է Բունդեսթագի անդամ։ Նրա համանագրով, 1975 թվականին Գերմանիայում թույլատրվեց կանանց դառնալ բժշկական սպա։
1979-1983 շրջանում զբաղեցրել է Բունդեսթագի նախագահի տեղակալի պաշտոնը։ Մահացել է 2012 թվականի օգոստոսի 21-ին։ Թաղված է Բերխտեսգադենի լեռնային գերեզմանատանը։


== Ծանոթագրություններ ==
Բառն

Բառն, (անգլ.՝ barn, փոքր թիրախի հեգնական անվանումը), ատոմային, միջուկային և տարրական մասնիկների փոխազդեցությունների էֆեկտիվ լայնական կտրվածքի միավոր։ Այն սովորաբար օգտագործվում է առաձգական կամ ոչ առաձգական ցրման, միջուկային բաժանման, կլանման և այլ միջուկային փոխազդեցությունների հավանականությունը ցուցադրելու համար։

1 Բ = 10−24 սմ2։
Թեև բառնը հավանականության քանակական որակավորում է ցուցադրում, քանի որ մակերեսի չափման միավոր է, այն կարելի է տեսողական ձևով պատկերել որպես մակերես, որի մեծությունը համընկնում է երկու մասնիկի փոխազդման հավանականության հետ—վերջինս միայն իմաստը պատկերելու համար է, և ֆիզիկական իրականություն չի ներկայացնում։

Անգլերենում «բառն» բառը նշանակում է մեծ գոմ․ քանի որ գոմի չափսերը հակադրվում եմ միջուկային փոխազդեցությունների լայնական կտրվածքի հետ, որոնք 10−24 սմ2 կարգի են, գիտնականները հումոր են գտել 10−24 սմ2-ը «բառն» անվանելու մեջ։

Օգտագործվում են նաև միլիբառն (10−27 սմ2), միկրոբառն (10−30 սմ2), նանոբառն (10−33 սմ2), մեգաբառն (10−18 սմ2) միավորները։
Գրայնեթ

Գրայնեթ (գերմ.՝ Grainet), կոմունա Գերմանիայում, Բավարիայում։
Ենթարկվում է Ստորին Բավարիայի ղեկավարությանը։ Մտնում է Ֆրայունգ Գրաֆենաու շրջանի կազմի մեջ։ Բնակչությունը կազմում է 2430 մարդ (2010 թվականի դեկտեմբերի 31-ի տվյալներով)։ Զբաղեցնում է 36,16 կմ² տարածք։ Պաշտոնական կոդը՝ 09 2 72 121։


== Ծանոթագրություններ ==


== Արտաքին հղումներ ==
Պաշտոնական կայք
Միգել դե Ունամունո

Միգել դե Ունամունո (իսպ.՝ Miguel de Unamuno y Jugo, սեպտեմբերի 29, 1864(1864-09-29)[…], Բիլբաո, Բասկերի երկիր, Իսպանիա - դեկտեմբերի 31, 1936(1936-12-31)[…], Սալամանկա, Կաստիլիա և Լեոն, Իսպանիա), իսպանացի գրող, փիլիսոփա, հասարակական գործիչ։ Ազգությամբ՝ բասկ։ Կրթությամբ՝ բանասեր։


== Կենսագրություն ==
1891 թվականից՝ Սալամանկայի համալսարանի պրոֆեսոր, 1901 թվականից՝ ռեկտոր։ 1924 թվականին բռնապետության դեմ ուղղված ելույթների համար աքսորվել է Կանարյան կղզիներ, որտեղից փախել է Ֆրանսիա (տարագիր՝ մինչև 1930-ը)։ Հանրապետության տարիներին եղել է կորտեսների դեպուտատ, 1932 թվականից՝ ակադեմիկոս։ Հանդես է եկել հանրապետության դեմ, գտնելով, որ այն չի կարող ապահովել քաղաքացիական խաղաղություն և ազգային միասնություն, սակայն արդեն 1936 թվականին դատապարտել է ֆաշիստական խռովությունը։ Ֆաշիստական բռնապետության հաստատումը խորացրել է Ունամունոյի հոգևոր ողբերգությունը, Սալամանկայի համալսարանի ռեկտորի պաշտոնից հեռացվելուց շատ չանցած նա վախճանվում է հոգևոր լիակատար մեկուսացման վիճակում։


== Ստեղծագործություն ==
Ունամունոն որպես հրապարակախոս քննադատական դիրքորոշում է ունեցել իսպանական բուրժուա-կալվածատիրական հասարակարգի նկատմամբ։ Հետաքրքրվել է սոցիալիզմի գաղափարներով (Բակունին, Լասալ, Մարքս), հետագայում հեռացել է սոցիալիզմից և մշակել փիլիսոփայական ըմբռնում՝ նախանշելով պերսոնալիզմի ու էկզիստենցիալիզմի մի շարք դրույթներ։ Ունամունոյի փիլիսոփայության հիմնական պրոբլեմն անձնավորության հոգևոր կյանքն է։ Ունամունոն մուծում է «հոգևարք» հասկացությունը՝ բանականության ու հավատի անհաշտելի դուալիզմի հարուցած կյանքի հատուկ ողբերգական ընկալումը («Կյանքի ողբերգական զգացումը...», 1913, «Քրիստոնեության հոգեվարքը», 1924)։
Ստեղծագործությունը, սերը, բարեկամությունը, մայրությունն ուրույն միջոցներ են, որոնցով մարդը հաղթահարում է գոյության վերջավորությունը («Դոն Կիխոտի և Սանչոյի կյանքը», 1905, «Աբել Սանչես», 1917 և այլն)։ «Աշխարհը պատերազմի ժամանակ» (1897) առաջին վեպից հետո անցել է փորձարարական գեղարվեստական պատումի («Մառախուղ», 1914)։ Այնուհետև վերադարձել է ռեալիզմին, սակայն «ներքին իրականությունը» հակադրել է «արտաքին իրականությանը»՝ ձգտելով արտացոլել սոսկ առաջինը («Խրատական նովելներ», 1920)։
Ունամունոյի բանաստեղծական հարուստ ժառանգությունն աչքի է ընկնում հումանիստական ճոխ թեմատիկայով, դասական պարզությամբ, իսպանական ոտանավորի անթերի իմացությամբ, խոստովանանքի անկեղծությամբ («Երգարան», հրատարակվել է ետմահու)։ Ունամունոյի գրական և փիլիսոփայական ստեղծագործության մեջ կարևորագույն տեղ է գրավում Իսպանիայի ժողովրդի ու մշակույթի ճակատագիրը։ Ունամունոյի հսկայական ազդեցություն է գործել XX դ. իսպանական մշակույթի վրա։


== Երկեր ==
Obras completas, v. 1 - 14, Madrid, 1958 - 72;


== Հայերեն թարգամնությամբ ==
Միգել դե Ունամունո, Մառախուղը, Ե., Անտարես, 2013, 240 էջ։ Իսպաներենից թարգմ.՝ Ռուզաննա Պետրոսյանը։
Միգել դե Ունամունո, Քրիստոնեության հոգեվարքը և խրատական երեք նովել, Ե., Անտարես, 2016, 304 էջ։ Իսպաներենից թարգմ.՝ Ռուզաննա Պետրոսյանը։
Միգել դե Ունամունո, Աբել Սանչես, Ե., Անտարես, 2022, 240 էջ։ Իսպաներենից թարգմ.՝ Ռուզաննա Պետրոսյանը։


== Գրականություն ==
Тертерян И. А., Испытание историей. Очерки испанской ли тературы XX века, М., 1973


== Ծանոթագրություններ ==
Ելիզավետա Դանիացի (դքսուհի Բրաունշվայգ-Վոլֆենբյութելացի)

Ելիզավետա Դանիացի (դան․՝ Elisabeth af Oldenburg, սեպտեմբերի 4, 1573, Koldinghus, Կոլինգ, Հարավային Դանիա տարածաշրջան, Դանիա - հուլիսի 19, 1626(1626-07-19), Բրաունշվայգ, Սրբազան Հռոմեական կայսրություն), Դանիայի թագավոր Ֆրեդերիկ II-ի դուստրը Օլդենբուրգների տոհմից, ամուսնության ժամանակ եղել է  Բրաունշվայգ-Վոլֆենբյութելի դքսուհին։ 1616—1622 թվականներին եղել է Բրաունշվայգ–Լյունեբուրգ դքսության ռեգենտը։


== Կենսագրություն ==
Ելիզավետա Դանիացին ծնվել է 1573 թվականի օգոստոսի 25-ին։ Ֆրեդերիկ II-ի և Սոֆիա Մեկլենբուրգ Գյուսթրովացու ավագ դուստրն է։ Որոշ ժամանակն, նա որպես Հակոբ VI Շոտլանդացու կնոջ թեկնածու էր դիտարկվում, բայց հայրը նրան նշանադրեց Հենրիխ Յուլի Բրաունշվայգ-Վոլֆենբյութելացու հետ, խոստանալով դեսպաններին Շոտլանդիայից ժամանած իրենց թագավորին ամուսնացնել իր մյուս աղջկա Աննա Դանիացու հետ։
Երբ նրա ապագա ամուսինը 1590 թվականին ժամանեց ամուսնադրության, նա իրեն ներկայացրեց որպես ոսկերիչ, և նրան զարդերը մատուցելիս, հայտարարեց, որ նրանց վարձատրության համար նա ցանկանում է նրա բարեհաճությունը։ Այդպիսի առաջարկության համար, նա բանտ նետվեց, մինչև չկարողացավ ապացուցել իր ինքնությունը և բացատրեց, որ դա կատակ էր։ Լինելով դքսուհի, Ելիզավետա Դանիացին ակտիվ նամակագրություն էր իրականացնում իր եղբոր՝ դանիական միապետի հետ։ 1613 թվականին ամուսնու մահից հետո և մինչև 1616 թվականը նա ռեգենտն էր անչափահաս որդու, իսկ այնուհետև վեց տարի անց նա շարունակում էր կառավարել դքսությունը այդ կարգավիճակում։ 1616 թվականին նրան այցելեց եղբայր Քրիստիան V-րդը։ Երեսնամյա պատերազմի (1618-1648 թթ.) ժամանակ Բրաունշվայգ ամրոցը քանդվեց և մինչև 1654 թվականն այդ վիճակում էր գտնվում։
Ելիզավետա Դանիացին մահացավ 1626 թվականի հուլիսի 19-ին Բրաունշվայգում և թաղվեց Վոլֆենբյուտելի Սուրբ Մարիա եկեղեցում։


== Ընտանիք ==
Ելիզավետա Դանիացու և Հենրիխ Յուլի Բրաունշվայգ-Վոլֆենբյութելացու ընտանիքում ծնվել է հինգ տղա և հինգ աղջիկ։

Ֆրիդրիխ Ուլրիխ Բրաունշվեյգ-Վոլֆենբյութելացի (1591-1634 թթ.),
Սոֆիա Հեդվիգ Բրաունշվեյգ-Վոլֆենբյութելացի (1592-1642 թթ.), ամուսնացել է արքայազն Էռնստ Կազեմիր Նասսաու-Դիցկովի հետ,
Ելիզավետա Բրաունշվեյգ-Վոլֆենբյութելացի (1593-1650 թթ.), առաջին անգամ ամուսնացել է դուքս Ավգուստ Սաքսոնացու, իսկ երկրորդ անգամ դուքս Հովհաննես Ֆիլիպ Սաքսեն-Ալտենբուրգացու հետ,
Հեդվիգ Բրաունշվեյգ-Վոլֆենբյութելացի (1595-1650 թթ.), ամուսնացել է դուքս Ուլրիխ Պոմերանցու հետ,
Դորոտեա Բրաունշվեյգ-Վոլֆենբյութելացի (1596-1643 թթ.), ամուսնացել է կոմս Քրիստիան Վիլհելմ Բրանդենբուրգացու հետ,
Հենրիխ Յուլի Բրաունշվեյգացի (1597-1606 թթ.), դուքս,
Քրիստիան Բրաունշվեյգացի (1599-1626 թթ.), դուքս,
Ռուդոլֆ Բրաունշվեյգացի (1602-1616 թթ.), դուքս,
Հենրիխ Կառլոս Բրաունշվեյգացի (1609-1615 թթ.), դուքս,
Աննա Ավգուստա Բրաունշվեյգ-Վոլֆենբյութելացի (1612-1673 թթ.), ամուսնացել է կոմս Գևորգ Լյուդվիգ Նասսաու-Դիլլենբուրգացու հետ։


== Ծանոթագրություններ ==
Елизавета Датская, герцогиня Брауншвейгская на сайте Runeberg.org(դան.)
Լեկտորիում

Լեկտորիում, ռուսական ոչ կոմերցիոն նախագիծ, որը զբաղվում է դասախոսությունների, հանդիպումների, տոնակատարությունների կազմակերպմամբ և անցկացմամբ։ Գլխավոր գրասենյակը գտնվում է Դոնի Ռոստովում։


== Գործունեություն ==
Լեկտորիումը կազմակերպում է ամենշաբաթյա ժամանցային-ուսուցողական միջոցառումներ Դոնի Ռոստովում։ Նաև կազմակերպվում է «Լեկտորիումի պիկնիկ» միջոցառումը, ինչպես նաև դասախոսություններ և սեմինարներ երիտասարդ գիտնականների և հայտնի ռոստովցիների հետ միասին։
2009 թվականին Լեկտորիումը դարձել է «Դոնի Ռոստովի ճարտարապետության օրեր» ծրագրի կազմակերպիչներից մեկը։
Լեկտորիումը մասնակցել է 2010 թվականի Վիքի կոնֆերանսի կազմակերպմանը։
2010 թվականին Լեկտորիումի կամավորները Յուլիա Բորոդովայի և Մարտին Էդենի հետ միասին անցկացրել են դասախոսություն և ֆիլմի ցուցադրություն։
2011 թվականի սեպտեմբերի 17-18-ին Ռոստովյան բուսաբանական այգում անցկացվել է «Բուսաբաններ» երկօրյա փառատոնը։ Փառատոնին մասնակցել է շուրջ 500 մարդ։


== Ծանոթագրություններ ==
Բազդաղ

Բազդաղ, լեռներ Թուրքիայում, Վանա լճի հարավարևելյան կողմում, Խոշաբի շրջանից հյուսիսի-արևելք։


== Ծանոթագրություններ ==
Օջեկ

Օջեկ, գյուղ Արևելյան Հայաստանի Ելիզավետպոլի նահանգի Արեշի գավառում։


== Բնակչություն ==
1908 թվականին գյուղն ունեցել է 345 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Հովհան Բաբկենի Սյունի

Հովհան Սյունի (6-րդ դար - 554), Սյունիքի գահերեց-իշխան 536-554 (530-548) թվականներին, Սյունիքի գահերեց-իշխան Բաբկեն Սյունու (515-525) և իշխանուհի Սահակիա Կամսարականի (525-536) որդին, գահերեց-իշխաններ Վասդուղ Սյունու (554-555) և Գրիգոր Սյունու (555-565) հայրը, Սյունիների իշխանական տոհմից։


== Սյունիքի գահերեց-իշխանություն ==
Բաբկեն Սյունու մահից հետո, նրա որդու՝ Հովհանի մանկահասակության պատճառով Սյունիքի իշխանության խնամակալությունը իրականացնում է Հովհանի մայրը՝ Սահակիա Կամսարականը։ Ըստ Ղևոնդ Ալիշանի Սահակիան Սահակ Կամսարականի դուստրն էր։ Ստեփանոս Օրբելյանը Բաբկեն Սյունուց հետո նշում է 11 տարվա անիշխանություն, այդ տարիները համարվում է Սահակիայի խնամակալության տարիները՝ 525-536 թվականները։ Բաբկեն Սյունու մահից և 11-ամյա ընդմիջումից հետո Սյունիքի գահերեց-իշխան է դառնում նրա որդին՝ Հովհանը (536-554)։ Հովհանին Ստեփանոս Օրբելյանը տալիս է 18 տարվա իշխանություն։ Հովհանին հաջորդում են նրա որդիները՝ Վասդուղը (554-555) և Գրիգորը (555-565)։ Հովհանի կառավարման վերջին տարում՝ 554 թվականին Սյունիքի Պետրոս եպիսկոպոսը մասնակցում է Դվինի երկրորդ եկեղեցական ժողովին։ Այդ ժամանակ ժողովին բացակայում էր Սյունյաց իշխանը, որն էլ փաստում է, որ այդ ժամանակ մահացել էր Հովհանը, իսկ նրա որդի Վասդուղը դեռ չէր նշանակվել գահերեց-իշխան։


== Սյունի վանքի կառուցում ==
Հովհան Սյունու կինն էր իշխանուհի Վարազդուխտ Սյունին, ով ըստ պատմիչ Ստեփանոս Օրբելյանի, հայոց թվականությունից առաջ («յառաջ քան զհայ թուականն», 551 թ.) հիմնադրել էր Սյունյաց վանքը կամ Սուրբ Գրիգոր եկեղեցին (հետագայում վերանվանվել է Սուրբ Հովհաննես)։ Վանքի առջև Սյունյաց իշխանները կառուցում են արքունական տուն և իշխանանիստ ապարանք։ Հովհան Սյունու և նրա կնոջ՝ Սյունյաց տիկին Վարազդուխտ Սյունու դիմաքանդակները տեղադրված են Սուրբ Գրիգոր Լուսավորիչ եկեղեցու արևմտյան ճակատի եռանկյունաձև խորշերի վերևում։ Նույն ճակատի հարավային լուսամուտի մոտ տեղադրված բարձրաքադակում ամբողջ հասակով և վեղարը գլխին պատկերված է տաճարի ճարտարապետ Հովհաննեսը։
Ստեփանոս Օրբելյանը գրում է՝.

«Սիւնի վանք որոյ եկեղեցին չքնաղ և նորակերտ ձևով կանգնեալ գնբեթայարկ խորան երկնանման ի մեծ բարեպաշտուհւոյն Վարազդխտոյ` Սիւնեաց տիկնոջէ յառաջ քան զհայ թուականն, յանուն սրբոյ Լուսավորչին։ Եվ առաջև վանացն ի մէջ քաղցրահայեաց մէյդանին դնեն իշխանքն տուն արքունի և ապարանք իշխանանիստ, և յամենայն աւուր ասեն գային ի ժամ պատարագին...»:


== Պատկերասրահ ==


== Ծանոթագրություններ ==
Երասխու գետ

Երասխու, գետակ Տիգրիսի ավազանում, Մեյդանա գետի վտակը։ Հոսում է Սասունով։


== Ծանոթագրություններ ==
Սեն Մարտեն Լալանդ

Սեն Մարտեն Լալանդ (ֆր.՝ Saint-Martin-Lalande), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 1086 մարդ, բնակչության խտությունը` 85.85 մարդ/կմ²։ Բնակավայրը զբաղեցնում է 12.65 կմ² տարածք։


== Աշխարհագրություն ==
Գտնվում է Փարիզ քաղաքից 620 կմ հարավ, Մոնպելիե քաղաքից` 155 կմ արևմուտք, Կարկասոն քաղաքից` 29 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 722 աշխատունակ (15-64 տարեկան)  բնակիչ, որոնցից ակտիվ էին 524-ը, իսկ ոչ ակտիվները` 198։ Ակտիվության ցուցանիշը կազմում է 72,6 %։ 524 աշխատունակ մարդկանցից աշխատել է 478 անձ (259 տղամարդ և 219 կին)։ Գործազուրկ են եղել 46 անձ (22 տղամարդ և 24 կին)։ 198 անաշխատունակներից 71-ը եղել են աշակերտներ կամ ուսանողներ, 71-ը` թոշակառուներ, իսկ 56-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կոմբլ

Կոմբլ (ֆր.՝  Combles), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 718 մարդ, բնակչության խտությունը` 72.75 մարդ/կմ²։ Բնակավայրը զբաղեցնում է 9.87 կմ² տարածք։


== Աշխարհագրություն ==
Գտնվում է Փարիզ քաղաքից 135 կմ հյուսիս, Ամյեն քաղաքից 45 կմ արևելք։


== Բնակչություն ==


== Տնտեսություն ==
2010 թվականին ուներ 416 աշխատունակ (15-64 տարեկան)  բնակիչ, որոնցից ակտիվ էին 278-ը, իսկ ոչ ակտիվները` 138։ Ակտիվության ցուցանիշը կազմում է 66,8 %։ 278 աշխատունակ մարդկանցից աշխատել է 236 անձ (136 տղամարդ և 100 կին)։ Գործազուրկ են եղել 42 անձ (20 տղամարդ և 22 կին)։ 138 անաշխատունակներից 26-ը եղել են աշակերտներ կամ ուսանողներ, 54-ը` թոշակառուներ, իսկ 58-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ղորեշա

Ղորեշա (վրաց.՝ ღორეშა), գյուղ Վրաստանում։ Գտնվում է Իմերեթի մարզի Խարագաուլի շրջանում։


== Դիրք ==
Գյուղը գտնվում է ծովի մակարդակից 440 մետր բարձրության վրա։ Շրջկենտրոն Խարագաուլից հեռու է 33 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 767 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Խարագաուլի հետ կապված է ավտոխճուղով։ Տարածքով է անցնում Թբիլիսի-Բաթում երկաթուղին։
Ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
Միյնալա

Միյնալա (ռուս.՝ Мийнала, ֆիններեն՝ Miinala), գյուղ Ռուսաստանի Կարելիայի հանրապետության Լախդենպոխսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բողոքի ցույցեր Զիմբաբվեում (2019)

Բողոքի ցույցեր Զիմբաբվեում (2019), բողոքի զանգվածային ցույցեր Զիմբաբվեում, որոնք սկսել են 2019 թվականի հունվարի 14-ին, երբ նախագահ Էմմերսոն Մնանգագվայի կառավարությունը վառելիքի գինը բարձրացրեց 130%-ով։ Հազարավոր զիմբաբվեցիներ բողոքում էին գների բարձրացման, աղքատության մակարդակի ավելացման, տնտեսության վատ վիճակի և կենսամակարդակի իջեցման դեմ։ Կառավարությունը ցույցերին արձագանքեց համակարգված գործողություններով, որոնք հանգեցրին հարյուրավոր ձերբակալությունների և բազմաթիվ զոհերի։  Երեք օր անց, հունվարի 17-ին գործարանները վերաբացվեցին և ցույցերը դադարեցին։


== Նախապատմություն ==
2017 թվականին կառավարությունը ձևավորելուց հետո Մնանգագվան փորձելով բարելավել երկրի ֆինանսական և տնտեսական վիճակը` ձեռնարկել է մի շարք կոշտ տնտեսվարման քայլեր տնտեսության վերականգնման համար։  2018 թվականի հոկտեմբերին արտարժույթի պակասը հանգեցրեց խոշոր ձեռնարկությունների փակմանը և ներկրված ապրանքների, ներառյալ վառելիքի պակասին, ինչի հետևանքով էլ սկսեցին գործադուլներ։
2019 թվականի հունվարի 12-ին Էմմերսոն Մնանգագվայի կառավարությունը Զիմբաբվեի էներգետիկայի կառավարման գործակալության միջոցով հայտարարեց, որ երկրում կեսգիշերից հետո վառելիքի գինը կթանկանա մոտ երկու անգամ։ Դիզելային վառելիքի գինը 1 լիտրի համար բարձրացավ 1,38 ԱՄՆ դոլարով` հասնելով 3,11 դոլար, իսկ բենզինի գինը բարձրացավ 1,43 դոլարով` դառնալով 3,31 դոլար, ինչը նշանակում է, որ վառելիքի գինը բարձրացավ ընդհանուր 130%-ով։ Այդ ժամանակ վառելիքի գինն ամենաբարձրն էր նաև աշխարհում։ Մնանգագվան հայտարարեց, որ գների բարձրացումը անհրաժեշտ է վառելիքի պակասի և ապօրինի առևտրի կրճատման համար։ Զիմբաբվեի արհմիությունների կոնգրեսը կոչ արեց եռօրյա գործադուլ անցկացնել գների բարձրացման դեմ։


== Տես նաև ==
Ռազմական հեղաշրջում Զիմբաբվեում (2017)


== Ծանոթագրություններ ==
Եռվեպեռա

Եռվեպեռա (էստ․՝ Järvepera), գյուղ Էստոնիայի Յիգևամաա նահանգի Պալամուսե շրջանում։
2011 թվականի տվյալներով գյուղում բնակվում էր 27 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Գոդերձական (լեռնանցք)

Գոդերձական, լեռնանցք Հայկական լեռնաշխարհում, նրա հյուսիսային մասում, Ճորոխի վտակ Աճարա գետի ակունքների շրջանում։


== Ծանոթագրություններ ==
Լոո դաստակերտ

Լոո դաստակերտ (էստ․՝ Loo mõis, գերմ.՝ Neuenhof), ազնվականական նախկին կալվածք Էստոնիայի հյուսիսում՝ Հարյումաա նահանգի Հառկու շրջանում։ Եղել է Կոլգա դաստակերտի մի մասը։


== Պատմություն ==
Լոո դաստակերտի մասին առաջին անգամ հիշատակվում է 1536 թվականին։ Հարյուրամյակներ շարունակ այն համարվել է մոտակա Կոլգա դաստակերտի մաս։ Այդ երկու դաստակերտների սեփականատերերն էին Ստենբոկները, ապա՝ Դելագարդիները։ Ազնվականական այդ երկու ընտանիքներին Լոո դաստակերտը պատկանել է մինչև XX դար։
Լոո դաստակերտի գլխավոր մասնաշենքը միհարկանի քարե շինություն էր, որ կառուցվել էր XVIII դարի վերջին-XIX դարի սկզբներին։ Հետագայում այդ կառույցի աջ ծայրում ավելացրել են երկհարկ քարե հատված։ Շինության փայտե հատվածի մեջտեղը՝ երեք պատուհանների չափով, երկհարկ էր։
Երկրորդ համաշխարհային պատերազմից հետո Լոո դաստակերտում կառուցվել են բնակարաններ։
Լոո դաստակերտի գլխավոր մասնաշենքն այրվել է 1981 թվականի մարտի 7-ի հրդեհի ժամանակ։
Ներկայումս Լոո դաստակերտի շինությունների մեծ մասից մնացել են միայն ավերակներ։ Պահպանվել է միայն ցանկապատի մի երկար հատված։ Պահպանվել է (2000 թվականին վերականգնվել է) նաև այգու փոքրիկ տնակը, որ գտնվում էր գլխավոր մանաշենքի դիմաց։


== Ծանոթագրություններ ==


== Արտաքին հղումներ ==
http://www.mois.ee/harju/humala.shtml
Կամպտոզավր

Կամպտոզավր (լատ.՝ Camptosaurus), խոտակեր դինոզավրերի ցեղից, ով ապրել է վերջին Յուրային ժամանակաշրջանում այսօրվա հյուսիսային Ամերիկայում։ Մարմնի երկարությունը հասնում է մինչև 8 մետրի, բարձրությունը՝ մոտ 2 մետր, քաշը՝ 700-800 կիլոգրամ։ Տեղեկությունները հասել են 1879 թվականից։ Եվ այն, որ կարողանում է իր մարմնի հավասարակշռությունը պահպանել պայմանավորված է նրա ծանր պոչի հետ։


== Ծանոթագրություններ ==
Էթամբուտոլ

Էթամբուտոլ դեղ է, որը օգտագործվում է տուբերկուլոզի բուժման համար։ Այն հաճախ տրվում է հակատուբերկուլոզային այլ դեղերի հետ միասին, որոնցից են՝ իզոնիազիդը, ռիֆամպիցինը և պիրազինամիդը։ Այն նաև օգագործվում է Mycobacterium avium համալիրի և Mycobacterium kansasii բուժման համար։ Այն տրվում է պերօրալ։
Հաճախակի կողմնակի ազդեցություններից են տեսողության խնդիրները, հոդացավերը, գլխացավերը, սրտխառնոցը և հոգնածության զգացողությունը։ Այլ կողմնակի ազդեցություններից են լյարդի խնդիրները և ալերգիկ ռեակցիաները։ Այն խորհուրդ չի տրվում օգտագործել տեսողական նյարդի նևրիտ, երիկամների խնդիրներ ունեցող և 5 տարեկանից փոքր մարդկանց։ Հղիության և կաթնատվության ժամանակ օգտագործումը անվտանգ է։ ԱՄՆ-ում FDA-ն հայտնել է անհանգստություն կապված երեխաների մոտ եղած տեսողական խնդիրների հետ՝ մոր հղիության ժամանակ դեղը օգտագործելու դեպքում։ Էթամբուտոլը ազդում է՝ խանգարելով բակտերիայի նյութափոխանակությունը։
Էթամբուտոլը հայտնաբերվել է 1961 թվականին։ Այն ԱՀԿ դեղերի ցանկում է, որպես առողջապահական համակարգում անհրաժեշտ ամենաարդյունավետ և անվտանգ դեղերից մեկը Էթամբուտոլը հասանելի է որպես ունիվերսալ դեղամիջոց։ Զարգացող երկրներում արժեքը 2.58–4.73$ է ամեն ամսվա օգտագործման համար։ ԱՄՆ-ում արժեքը 100–200$ է ամեն ամսվա օգտագործման համար։


== Բժշկական կիրառություն ==
Էթամբուտոլը այլ դեղամիջոցների հետ օգտագործվում է բազմաթիվ հիվանդություններ բուժելու համար, որոնցից են՝ տուբերկուլոզը, Mycobacterium avium համալիրը և Mycobacterium kansasii-ն։


== Կողմնակի ազդեցություններ ==
Տեսողական նևրիտ (հակացուցված է մինչև 6 տարեկան երեխաներին)
Կարմիր-կանաչ գույները տեսնելու խանգարում
Պերիֆերիկ նեյրոպաթիա
Հոդացավ
Հիպերուրիկեմիա
Ուղղահայաց ախտաբանական նիստագմ
Կաթնային մաշկի ռեակցիա


== Ազդեցության մեխանիզմ ==
Էթամբուտոլը տուբերկուլոզի հարուցիչների ակտիվ աճող ձևերի նկատմամբ ունի բակտերիոստատիկ ազդեցություն։ Այն խաթարում է բակտերիայի թաղանթի ձևավորումը։ Միկոլային թթուները միանում են արաբինոգալակտանի մնացորդներ՝ D-արաբինոզի 5'-հիդրօքսիլ խմբերին և առաջացնում են միկոլիլ-արաբինոգալակտան-պեպտիդոգլիկան համալիրը բջջի պատում։ Սա խանգարում է արաբինոգալակտանի սինթեզը՝ պաշարելով արաբինոզիլ տրանսֆերազա ֆերմենտը։ Արաբինոգալակտանի սինթեզի գործընթացի խախտումը խախտում է այդ համալիրի առաջացումը, որը բերում է թաղանթի մեծ թափանցելիության։


== Ֆարմակոկինետիկա ==
Այն լավ է ներծծվում ստամոքսաղիքային տրակտից և լավ է տարածվում մարմնի հյուսվածքների, հեղուկների մեջ։ Այն 50%-ով անփոփոխ դուրս է բերվում մեզով։


== Տես նաև ==
Տուբերկուլոզ
Իզոնիազիդ


== Ծանոթագրություններ ==


== Արտաքին հղումներ ==
Medline Plus drug information
Կամպհենգփհեթ պատմական քաղաք

Կամպհենգփհեթ պատմական քաղաք (թաի.՝ อุทยานประวัติศาสตร์ กำแพงเพชร), պատմական վայր, որը գտնվում է Թաիլանդի հյուսիսում և ներառում է բազմաթիվ տաճարներ։ Գտնվում է  Պինգ գետի ափին։ Կամպհենգփհեթ քաղաքը կառուցվել է 15-րդ դարում որպես Սիամի մայրաքաղաք Սուխոթայի քաղաք-արբանյակ։ Հին քաղաքի տարածքը պատված է անկանոն վեցանկյուն հատակագծով պարսպապատով, որն ունի մոտ 500 մ և մոտ 2 կմ չափեր, շրջապատված խրամով։ Պարսպի ներսում տեղակայված են Կամպհենգփհեթի ազգային թանգարանը, ինչպես նաև Վաթ Փհրատհատի և Վաթ Փհրա Քեո տաճարները, որոնցում պահպանվել են սանդեր, վիհանաներ և Բուդդայի մասամբ վերականգնված երեք արձաններ։
Պատից դուրս գտնվում են Արանյուիկ բնակավայրի ավերակները, որը 14-16-րդ դարերում օգտագործվել է որպես մեդիտացիոն օրդեն, որը հայտնի է եղել որպես «Անտառի բնակիչների աղանդ»։ Այստեղ մասամբ պահպանվել են Վաթ Փհրանոնի, Վաթ Փհրա Սի Իրիյաբոտի, Վաթ Չանգրոպի և այլ տաճարները։ Գետի հակառակ ափին գտնվում է Վաթ Փհրա Բորոմաթհաթը, որը կառուցվել է բիրմայական ոճով։


== Ծանոթագրություններ ==


== Արտաքին հղումներ ==
Kamphaeng Phet Historical Park (անգլ.)
Պուսկվաժ

Պուսկվաժ (ռուս.՝ Пускваж), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Երգա գետի վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300112103000026718
Հիդրոլոգիական ուսումնասիրությունների կոդը - 103002671
Ավազանի կոդը - 03.02.03.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բենուա Կոնստան Կոկլեն

Բենուա Կոնստան Կոկլեն կամ Բենուա Կոնստան Կnկլեն ավագ (ֆր.՝ Benoit-Constant Coquelin, հունվարի 25, 1842(1842-01-25), Բոլուն սյուր Մեր - հունվարի 27, 1909(1909-01-27), Կուիլի Պոն օ Դամ), ֆրանսիացի դերասան։ 1859-1860 թվականներին սովորել է Փարիզի կոնսերվատորիայի դրամատիկական դասարանում։ 1860-1892 թվականներին (ընդմիջումներով) եղել է «Կոմեդի Ֆրանսեզ»-ի դերասան։ Ճանաչվել է Ֆիգարոյի (Բոմարշեի «Ֆիգարոյի ամուսնությունը», «Սևիլյան սափրիչ»), Սիրանոյի (Ռոստանի «Սիրանո դը Բերժրակ») դերակատարումներով։ Նրա արվեստին բնորոշ էր բեմական բարձր կուլտուրան, բնութագրող խոսքը, արտաքին վերամարմնավորման վարպետությունը, կերպարի սուր անհատականացումը։ Հայտնի էր նաև Կnկլեն-Ավագի եղբայրը՝ 1868 թվականից «Կոմեդի Ֆրանսեզի» դերասան Էռնեստ Ալեքսանդր Օնորեն (Կnկլեն-Կրտսեր, 1848-1909)։


== Ծանոթագրություններ ==
Խիրալի

Խիրալի, գյուղ Արևմտյան Հայաստանում, Բիթլիսի վիլայեթի Մշո գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Գրուշևսկոե (գյուղ, Վելիկոնովոսյոլկովսկի շրջան)

Գրուշևսկոե (ուկրաիներեն՝ Грушівське), գյուղ Ուկրաինայի Դոնեցկի մարզի Վելիկոնովոսյոլկովսկի շրջանում։
2001 թվականի տվյալներով Գրուշևսկոե գյուղում բնակվում էր 8 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բաշտինո (գյուղ, Պետրովսկի շրջան)

Բաշտինո (ուկրաիներեն՝ Баштине), գյուղ Ուկրաինայի Կիրովոգրադի մարզի Պետրովսկի շրջանում։
2001 թվականի տվյալներով Բաշտինո գյուղում բնակվում էր 517 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պալկին Յոլ

Պալկին Յոլ (ռուս.՝ Палкин-Ёль), գետ Ռուսաստանում, հոսում է Կոմի Հանրապետությունով, Նենեցյան ինքնավար օկրուգով։ Գետաբերանը գտնվում է Վոլոչանսկոե առանց համարի №8128 գետի ափին։ Գետի երկարությունը կազմում է 38 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300212103000081298
Կոդը ըստ հիդրոլոգիական հետազոտության (ՌԴ) — 103008129
Ավազանի կոդը — 03.05.03.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Ստրոիտելեյ (գյուղ, Ձեռժինսկ քաղաքային օկրուգ)

Ստրոիտելեյ (ռուս.՝ Строителей), գյուղ Ռուսաստանի Նիժնի Նովգորոդի մարզի Ձեռժինսկ քաղաքային օկրուգի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իվանովոյի կղզիներ

Իվանովյան կղզիներ, կղզեխումբ  տեղակայված  Պետրոզավոդսկի ծոցում՝ Օնեգա լճի հյուսիսարևմտյան մասում, Պետրոզավոդսկից 7 կիլոմետր հյուսիս-արևելք։


== Ընդհանուր տեղեկություններ ==
Կղզիների խմբում են՝  Նիկոլսկի  (33 հա), Կիվոստրով (12,5 հա), Մուդրուստով (12,5 հա), Պեդայ (44 հա), Մադրոստով (19 հա ) և Իվանովսկի (9,5 հա) կղզիներ։
Ամենահարավային կզղին Իվանովսկին է։ Սկզբնապես ունեցել է Փարոս անվանումը։ Այսօր կղզում պահպանվել է փարոս աշտարակ, բայց փարոսը լքված է և դրա մեջ սարքավորում չկա։ Այստեղից բացվում է հիանալի տեսարան դեպի Իվանովոյի կղզիներ։ Կղզիներից ամենաբարձրը Պեդայ կղզին է։


== Պատմական տեղեկություն ==
Հեղափոխությունից առաջ Սուրբ Նիկոլաս կղզում մատուռ կար, որը անվանվել էր Սուրբ հրաշագործ Նիկոլասի պատվին։ Կղզիներում բնակվում էին Իվանովոյի փարոսում աշխատող սպասավորները։ Կղզիները ծառայել են ամբար Պետրոզավոդսկ քաղաքի վառելափայտի համար։
1911 թվականի հոկտեմբերի 2-ին Իվանովյան կղզիներում վթարի է ենթարկվել և խորտակվել Օնեգա բեռնափոխադրող «Սվիր» ընկերության նավը։ Կղզիներում ապրող ձկնորսների շնորհիվ ուղևորները տեղափոխվել են կղզիներ և դրանով իսկ փրկվել։
Քաղաքացիական պատերազմի ընթացքում կղզու ապահովությունը պահելու համար ստեղծվեցին պաշտպանական ամրություններ։ Կղզիներում 47-րդ գումարտակի ուժերը ստեղծեցին հրետանային մարտկոց Օնգայի ռազմական նավատորմի համար, որոնք նավատորմի լուծարումից հետո խառնվել էին։ Թշնամու նավերը դիտարկելու համար Իվանովո փարոսը հեռախոսազանգով միացել էր Պետրոզավոդսկին։
1920-ական թվականներին Պետրոզավոդսկի մարզական համայնքի անդամները էքսկուրսիա կազմակերպեցին կղզիների ուղղությամբ։
1927 թվականի հունսիս 11-ին մի զբոսանավ վթարի էր ենթարկվել։ Մահացել էր սպարտակ սպորտակումբի անդամ Սերգեյ Բրյախմինը։ Մարզիկներ Յ.Ռոսկինը, Ն.Լեյչիսկին, Ա. Վասիլևը տեղափոխվեցին Լենինգրադի զբոսանավ։ Սակայն զբոսանավը թեքվեց և խորտակվեց։
Երկրորդ աշխարհամարտի սկզբնական շրջանում Պետրոզավոդսկի բնակիչների տարհանման մի գիծ ջրային տրանսպորտով անցնում են Իդովո կղզիների մոտ գտնվող Պուդոժ և Վիշեգրա քաղաքները։ 1941 թվականի սեպտեմբերի 27-ին Դերևյաննոյե գյուղից ֆիննական բանակը հրետանային գրոհ սկսեց թիվ 485 զորակոչի վրա՝ նավով գերեվարելով փախստականների։ Գրոհի հետևանքով փախստականներով լի Քինգիսեպ բեռնատարը վթարի ենթարկվեց, որտեղ 119 ուղևորից կարողացան փրկվել 78ը։
Ֆինլանդիայի օկուպացիայի ընթացքում կղզիները ամրապնդված տարածք էին Պետրոզավոդսկ քաղաքի համար, որը օկուպացիայի ժամանակ կոչվում էր Լուկկոսարի։ Կղզիների տարածքում դեռ պահպանվում են բունկերները, ՀՕՊ-ի մնացորդները և այլ պաշտպանական ուժեր։
1960 թվականին Օնեգա տեխնիկական ընկերությունը փայտե փարոսը փոխարինեց 25 մետր բարձրությամբ մետաղական փարոսով։ Սկզբում փարոսում տեղադրվեց ացետիլային լամպ, այնուհետև լույսը սկսեց արտադրվել էլեկտրական լամպով, որը էլեկտրականություն էր ստանում կղզու վրա տեղադրված փոքր էլեկտրակայանից։
1960 թվականի օգոստոսին Իվանովոյի կղզիները վնասներ ստացան Լադոգա նավի բախման պատճառով։  253 ուղևորներից ոչ մեկը չի տւժել և հենց այդ տարում նավը նորոգվել է։


== Ծանոթագրություն ==


== Գրականություն ==
Карелия: энциклопедия: в 3 т. / гл. ред. А. Ф. Титов. Т. 1: А — Й. — Петрозаводск: ИД «ПетроПресс», 2007. С. 362—400 с.: ил., карт. ISBN 978-5-8430-0123-0 (т. 1)
Way Down We Go

«Way Down We Go», իռլանդական Kaleo ռոք խմբի երգը, որը դարձել է նրանց ստուդիական A/B երկրորդ ալբոմի երկրորդ սինգլը։ Երգի հեղինակները և պրոդյուսերները խմբի մասնակիցներն են։
Երգը օգտագործվել է «Թափանցիկ գեղեցկություն» ֆիլմում, «Լոգան» ֆիլմի թրեյլերում, «Նարնջագույն. սեզոնի հիթը» հեռուստասերիալի չորրորդ եթերաշրջանում, «Suits», «Սուպերգրլ», «Լյուցիֆեր», «Grey's Anatomy», «Պատանի գայլը», «Կույր շրջան», «Eyewitness», «Վամպիրի օրագրերը» հեռուստասերիալներում, Boots UK-ի համար գովազդային հոլովակում։
«Way Down We Go» զբաղեցրել է առաջին տեղը Billboard Alternative Songs և Rock Airplay հիթ-շքերթներում։


== Դիրք հիթ-շքերթներում ==


=== Տարեկան հիթ-շքերթներ ===


== Թողարկման ժամանակագրություն ==


== Ծանոթագրություններ ==
Սարգոյա (Տուկսայի վտակ)

Սարգոյա (ռուս.՝ Саргоя), գետ Ռուսաստանում, հոսում է Կարելական ինքնավար հանրապետությունում։ Գետաբերանը տեղակայված է Տուկսա գետի աջ ափին՝ 14 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Ջրային ավազանային շրջան, գետի ենթաավազանը՝ Նևա և Լադոժսկի լճի ավազան է։ Պատկանում է Նևա ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040300212102000011891
Հիդրոլոգիական ուսումնասիրությունների կոդը - 102001189
Ավազանի կոդը - 01.04.03.002
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Թաթուլ Ալթունյան

Թաթուլ Տիգրանի Ալթունյան (հոկտեմբերի 15, 1901(1901-10-15), Ադանա, Ադանայի վիլայեթ, Օսմանյան կայսրություն - նոյեմբերի 29, 1973(1973-11-29), Երևան, Հայկական ԽՍՀ, ԽՍՀՄ), հայ խմբավար, մանկավարժ, ԽՍՀՄ (1965) և ՀԽՍՀ (1945) ժողովրդական արտիստ։
Հայաստանի Հանրապետության արվեստի վաստակավոր գործիչ Ժիրայր Ալթունյանի հայրն է։


== Կենսագրություն ==
1928 թվականին ավարտել է Երևանի, 1934 թվականին՝ Լենինգրադի կոնսերվատորիաները։ Ստացել խմբավարի (դասատուներ՝ Ռ. Մելիքյան, Ս․ Մելիքյան, Ա․ Եգորով) և հոբոյահարի (դասատուներ՝ Վիլհելմ Շպեռլինգ, Ֆ․ Նեյման) որակավորում։

1934 թվականից դասավանդել է Երևանի կոնսերվատորիայում (պրոֆեսոր` 1971 թվականից)։ 1935-1936 թվականներին ղեկավարել է կոնսերվատորիայի երգչախումբը, 1935–1936 թվականներին վերակազմել և ղեկավարել է Երևանի կոնսերվատորիայի երգեցիկ խումբը, 1937-1939 թվականներին և 1947-1949 թվականներին՝ Հայաստանի պետական երգչախումբը, 1938-1970 թվականներին` Հայկական ժողովրդական երգի-պարի անսամբլը (1974 թվականից՝ Ալթունյանի անվան), 1966-1969 թվականներին` Հայաստանի երգչախմբային ընկերության երգչախումբը (ընկերության նախագահ՝ 1958-1973):


== Ստեղծագործական գործունեություն ==
Ալթունյանի ղեկավարությամբ ինքնատիպ մեկնաբանությամբ են հնչել Կոմիտասի «Գարուն», «Կալի երգը», «Սոնա յար», «Լո, լո», «Անձրևն եկավ», «Քաղհան», Քրիստափոր Կարա-Մուրզայի «Գացեք, տեսեք», «Զինչ ու զինչ», Սպիրիդոն Մելիքյանի «Թխկոնդա», «Պիլիբի» երգերը, հայկական ժողովրդական երգերի բազմաթիվ մշակումներ, հայկական, ռուսական, արևմտաեվրոպական խմբերգային ստեղծագործություններ։
Երգի-պարի անսամբլի համար Ալթունյանի մշակած ստեղծագործություններն աչքի են ընկնում բեմական ինքնատիպ ոճով։ Հիշարժան են Կոմիտասի, Սպիրիդոն Մելիքյանի և իր ձայնագրած ժողովրդական երգերը («Հոյ, իմ Նազանի յարը», «Նուբար, Նուբար», «Հոպինա», «Խամբաջի», «Քա, դե եսիմ», «Յաման յար» և այլն)։ Հեղինակ է նաև «Սևանի», «Նազելի», «Նազպար», «Արտաշատի» և այլ պարեղանակների։ Ալթունյանը եղել է հայկական գաղթավայրերում և նպաստել տեղի ինքնագործ խմբերի կատարողական վարպետության բարձրացմանը։
Ալթունյանի անունով են կոչվել Կահիրեի, Բուենոս Այրեսի և հայկական այլ անսամբլներ։


== Պարգևներ ==
1945 թվականին արժանացել է ՀԽՍՀ ժողովրդական արտիստի կոչման։
1950 թվականին արժանացել է ԽՍՀՄ Պետական մրցանակի։


== Երկեր ==
Հայաստանի ժողովրդական երգի-պարի անսամբլը «ԻՒՆԵՍՔՕ» ի մէջ։ Մասնակցութեամբ 60 արուեստագէտ-արուեստագիտուհիներու, Ալթունյան Թաթուլ Տիգրանի, Պէյրութ, տպ. Շիրակ., 1959:
Հայ ժողովրդական երգեր ու պարեր Թաթուլ Ալթունյանի մշակմամբ երգի-պարի անսամբլի համար, հ. 1–3, Երևան, 1965–1964:
Հայկական ժողովրդական երգերի մշակումներ = Treaments of armenian folk songs: Ալթունյան Թաթուլ Տիգրանի, Ալթունյան Ժիրայր, Երևան, «Արճեշ», 2002։


== Գրականություն ==
Բրուտյան Մ., Թաթուլ Ալթունյան, Երևան, 1962։
Բալյան Վ., Թաթուլ Ալթունյան, Երևան, 1977։
Խոսք Թաթուլ Ալթունյանի մասին։ Ծննդյան 75-ամյակի առթիվ = Слово о Татуле Алтуняне. К 75-летию со дня рождения, Բալյան Վլադիլեն Ալեքսանդրի, Բրուտյան Մարգարիտ Արամի, Հայաստանի երգչախմբային ընկերություն, Երևան, Ա. հ., 1977:
Թաթուլ Ալթունյանը և հայ երգն ու պարը։ Սարյան Արաքսի, Ենոքյան Արամ, ՀՀ մշակույթի նախարարություն, Երևան, Կոմիտաս, 2008։


== Ծանոթագրություններ ==
Գեղեցկուհի Վասիլիսա (մուլտֆիլմ)

«Գեղեցկուհի Վասիլիսա» (ռուս.՝ Василиса Прекрасная), մուլտիպլիկացիոն ֆիլմ, որը ստեղծվել է 1977 թվականին «Սոյուզմուլտֆիլմ»-ի կողմից։ Ֆիլմի ռեժիսոր Վլադիմիր Պեկարը ստեղծեց Գեղեցկուհի Վասիլիսայի կերպարը, հայտնի ռուսական ժողովրդական «Արքայադուստր գորտը» հեքիաթից։


== Սյուժե ==
Թագավորը ցանկանում էր ամուսնացնել իր տղաներին, կանչում է իր մոտ և հրամայում. վերցնել նետը, ուղևորվել դեպի բաց դաշտ, քաշել աղեղալարը և կրակել, ում նետը որտեղ ընկավ, այնտեղ էլ կլինի նրա հարսնացուն։
Ավագ որդու նետը բարձացնում է մի ազնվական աղջիկ, իսկ կրտսեր որդունը՝ վաճառականի աղջիկը։ Փոքր որդու՝ Իվան արքայի նետը ընկավ ճահճի մեջ, ինչը նշանակում է, որ նա ամուսնանալու է Արքայադուստր Գորտի հետ։ Գիշերները հանում էր գորտի կաշին և դառնում Գեղեցկուհի Վասիլիսան։ Թագավորը իր որդիներին՝ իրենց կանանց հետ միասին կանչում է ճաշկերույթի։ Սեղանի շուրջ Գեղեցկուհի Վասիլիսան մի ձեռքով բաժակի մեջ լցրեց ջուրը, իսկ թռչնի ոսկորները գցեց մյուս ձեռքի մեջ։ Պարելու ժամանակ թափահարեց մի ձեռքը, և այդտեղ գոյացավ լիճակ, այնուհետև թափահարեց մյուս ձեռքը, հայտնվեցին կարապները և նստեցին լճի վրա, իսկ երբ պարը վերջացավ, ամեն ինչ անհետացավ։
Այլ կանայք ամեն ինչում ընդօրինակում էին նրան, միայն արքային էին հանդիմանում և բարկացնում։ Իվան արքան վազեց և այրեց գորտի կաշին։ Իվան արքային մնացել էր ընդամենը երեք օր համբերել, որպեսզի գեղցկուհին ընդմիշտ դառնա իրենը։ Բայց նա շտապեց և Գեղեցկուհի Վասիլիսան, թռչուն դառնալով, թռավ երեսուներորդ թագավորություն՝ Կաշչևի երկիր։ Իվան արքան գնում է նրա հետևից, իսկ ճանապարհին գտնում է իր համար բարի օգնականների՝ անտառային կենդանիներին։ Բաբա Յագան նրան ցույց է տալիս, թե որտեղ է գտնվում կաղնին, որի վրա սնդուկի մեջ թաքցրած է Կոշչեյի մահը։ Հաղթելով Կոշչեյին և ավերելով նրա թագավորությունը, Իվան արքան Գեղեցկուհի Վասիլիսայի հետ վերադառնում է տուն։


== Ստեղծողները ==
Ստեղծողները ներկայացված են ըստ մուլտֆիլմերի մակագրերի։


== Դերերը կրկնօրինակել են ==


== Տես նաև ==
1954՝ Արքայադուստր գորտը


== Ծանոթագրություններ ==


== Արտաքին հղումներ ==
«Գեղեցկուհի Վասիլիսա» մուլտֆիլմը «Անիմատոր.ռու» կայքում
Владимир Пекарь — Энциклопедия отечественного кино
Բաշքուրդ-դերե

Բաշքուրդ-դերե, գյուղ Արևմտյան Հայաստանում, Էրզրումի վիլայեթի Սպերի գավառակում։ Գտնվում էր Սպեր քաղաքից 30 կմ հարավ-արևելք՝ գետահովտում։


== Բնակչություն ==
XX դարի սկզբում ուներ 46 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ժոնվալ

Ժոնվալ (ֆր.՝ Jonval), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 82 մարդ, բնակչության խտությունը` 32.41 մարդ/կմ²։ Բնակավայրը զբաղեցնում է 2.53 կմ² տարածք։


== Աշխարհագրություն ==
Գտնվում է Փարիզ քաղաքից 190 կմ հյուսիս-արևելք, Շալոն ան Շամպայն քաղաքից 75 կմ հյուսիս, Շառլվիլ Մեզիեր քաղաքից 23 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 47 աշխատունակ (15-64 տարեկան) բնակիչ, որոնցից ակտիվ էին 34-ը, իսկ ոչ ակտիվները` 13։ Ակտիվության ցուցանիշը կազմում է 72,3 %։ 34 աշխատունակ մարդկանցից աշխատել է 34 անձ (17 տղամարդ և 17 կին)։ Գործազուրկ են եղել 0 անձ (0 տղամարդ և 0 կին)։ 13 անաշխատունակներից 3-ը եղել են աշակերտներ կամ ուսանողներ, 6-ը` թոշակառուներ, իսկ 4-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մատթեոս Ծարեցի

Մատթեոս Ծարեցի (ծն. մոտ. 1590 թ., Ծար - 1661 թ., Ամստերդամ), հայ հոգևորական և հրատարակիչ։ 17-րդ դարի Ամստերդամի հայկական տպագրության հիմնադրիր։


== Կենսագրություն ==
Ծնվել է Արցախի Ծար գավառում։ Էջմիածնի ծառայել է որպես կաթողիկոսի քարտուղար։ 1655 թ. Հակոբ Ջուղայեցի կաթողիկոսը նրան գործուղել է Եվրոպա՝ տպարան հիմնելու և Աստվածաշունչը հայերեն տպագրելու նպատակով։ Սկզբում Ծարեցին դա փորձել է անել Իտալիայում, սակայն նրան խոչընդոտել է Ինկվիզիցիան։ Այնուհետև 1658 թ. մեկնել է Նիդերլանդներ։
Նույն տարի, նոյեմբերի 27-ին, պայմանագիր է կնքել հայտնի տառագիր Քրիստոֆել վան Դայքի հետ և վերջինս պատրաստել է հայկական տառատեսակներ։ Ծարեցին հրատարակության է պատրաստել «Հիսուս որդի» գրքույկը, որին ավելացրել է նաև փոքրիկ հիշատակարան։ Սակայն մահացել է նախքան վերջինիս լույս տեսնելը 1661 թ. հունվարի 3-ին։ Աճյունը ամփոփվել է Ամստերդամի Աուդեկերկ եկեղեցու գերեզմանատանը։
Ծարեցու գործը շարունակել է Ոսկան Երևանցին, և 1666 թ. առաջին անգամ հայերեն լեզվով տպագրվել է Աստվածաշունչը։
Ծարեցու հիմնադրած տպարանը գործել է մինչև 1718 թ.։


== Գրականություն ==
Զարբհանալյան Գ., Պատմութիւն հայկական տպագրութեան, Վենետիկ-Սբ. Ղազար, 1895։
Կարապետ եպս. Ամատունի, Ոսկան վրդ. երևանցի և իր ժամանակը. Լուսաւոր էջ մը ԺԷ. դարու հայ եկեղեցական պատմութենէն, Վենետիկ-Սբ. Ղազար, 1975 (Հայագիտական մատենաշար «Բազմավէպ» թիւ 9)։
Հ. Սահակ Ճեմճեմեան, Հայ տպագրութիւնը և Հռոմ (ԺԷ դար), Վենետիկ-Սբ. Ղազար, 1989 (Հայագիտական մատենաշար «Բազմավէպ» թիւ 29)։
Ն. Ա. Ոսկանյան, Ք. Ա. Կորկոտյան, Ա. Մ. Սավալյան, Հայ գիրքը 1512-1800 թվականներին. Հայ հնատիպ գրքի մատենագիտություն, Երևան, 1988։
Ռաֆայել Իշխանյան, Հայ գրքի պատմություն, հատոր 1, Հայ տպագիր գիրքը 16-17-րդ դարերում, Երևան, 2012։
John A. Lane, The Diaspora of Armenian Printing 1512-2012, University of Amsterdam in collaboration with the Ministry of Culture of the Republic of Armenia.; Bilingual edition (August 2012). ISBN 9081926403


== Աղբյուրներ ==
Խարելթ Վերհուվեն, «Ամստերդամում հրատարակված առաջին հայերեն գիրքը», Ամստերդամի համալսարանի գրադարան, 2006 թ.։ (Հոլանդերեն)
Իսրայել Օրու հուշարձան (Ջերմուկ)

Իսրայել Օրու հուշարձան, գտնվում է Վայոց ձորի մարզի Ջերմուկ քաղաքի մուտքի մոտ։ Նվիրված է հայ ազգային–ազատագրական շարժման գործիչ Իսրայել Օրու հիշատակին։ Հուշարձանը տեղադրվել է 2004 թվականին։ Ընդգրկված է Ջերմուկի պատմության և մշակույթի անշարժ հուշարձանների ցանկում։


== Հեղինակ ==
Քանդակագործ՝ Գագիկ Ստեփանյան


== Ծանոթագրություններ ==
Ռոուզ Հոբարտ

Ռոուզ Հոբարտ (անգլ.՝ Rose Hobart, մայիսի 1, 1906(1906-05-01), Նյու Յորք, Նյու Յորք - օգոստոսի 29, 2000(2000-08-29), Վուդլենդ Հիլզ, Լոս Անջելես, Կալիֆոռնիա, ԱՄՆ), ամերիկյան դերասանուհի։


== Կենսագրություն ==
Ռոուզը ծնվել է 1906 թվականի մայիսի 1-ին Նյու Յորքում։ Նրա հայրը Նյու Յորքի սիմֆոնիկ նվագախմբում թավջութակահար էր։ Նա իր դերասանական կարիերան սկսել է թատերական բեմում 15 տարեկանում։ Նրա ամենահայտնի թատերական դերը Գրացիայի դերն է «Մահն արձակուրդ է վերցնում» բեմադրության մեջ 1929 թվականին։
Մեկ տարի անց՝ 1930 թվականին կայացավ Ռոուզ Հոբարտի դեբյուտը կինոյում։ Նա Ֆրեդրիկ Մարչի և Միրիամ Հոփկինսի հետ նկարահանվեց «Դոկտոր Ջեքիլը և միստր Հայդը» ֆիլմում, որտեղ խաղում էր դոկտոր Ջեքիլի հարսնացուի՝ Մյուրիելի դերը։ 1931 թվականին Ռոուզը նկարահանվում էր «Արևելյան Բորնեո» կինոնկարում, և սյուռեալիստ նկարիչ Ջոզեֆ Քորնելը նկատեց նրան։ Նկարիչը հիացած էր Ռոուզով և նա, նախապես կտրելով այդ ֆիլմի այն կադրերը, որոնցում Ռոուզը չկար, նեգատիվները կապույտ ներկեց՝ այդպիսով ձգձգելով ֆիլմի ցուցադրումը, և 1936 թվականին վերջինիս հիման վրա նկարահանեց իր սեփական «Ռոուզ Հոբարտ» կինոնկարը։
1949 թվականին Ռոուզը նկարահանվեց իր վերջին՝ «Վրեժի հարսնացուն» ֆիլմում։ 1950-ական թվականներին նա հայտնվեց Հոլիվուդի «սև ցուցակում», ինչից հետո նա այլևս մեծ էկրաններին չերևաց։ 1960-ական և 1970-ական թվականներին Ռոուզը փոքրիկ դերերով հանդես եկավ հեռուստասերիալներում։
1994 թվականին Ռոուզը հրապարակեց «Ֆիքսված կետից հաստատուն շեղում» ինքնակենսագրությունը։
Ռոուզ Հոբարտը մահացավ 2000 թվականի օգոստոսի 29-ին 94 տարեկան հասակում Վուդլենդ Հիլզի դերասանների տանը, Կալիֆոռնիա։


== Ընտրյալ ֆիլմագրություն ==
Ֆերմերի դուստրը (1947)՝ Վիրջինիա Թետչեր
Բախում (1945)՝ Քեթրին Մեյսոն
Բժիշկ Ջիլիսպեի նոր ասիստենտը (1942)՝ միսիս Բլեք
Լեդի, եղեք ավելի լավը (1942)՝ միսիս Կարտեր Վարդլի
Զիքֆիլդի աղջիկները (1941)՝ միսի Ֆրենկ Մերթոն
Սյուզենն ու Աստվածը (1940)՝ Այրին
Մահվան աշտարակը (1939)՝ Էնն Նեվիլ
Դոկտոր Ջեքիլը և միստր Հայդը (1931)՝ Մյուրիել Կերյու


== Ծանոթագրություններ ==


== Արտաքին հղումներ ==
Ռոուզ Հոբարտը Internet Broadway Database կայքում
Հունաստանը Մանկական Եվրատեսիլ երգի մրցույթում

Հունաստանը Մանկական Եվրատեսիլ երգի մրցույթին մասնակցում է 2003 թվականից։
2009 թվականին Հունաստանը հրաժարվեց մասնակցել Մանկական Եվրատեսիլ երգի մրցույթին։ 2014 թվականին Հունաստանը հաստատեց իր մասնակցությունը, սակայն հետ վերցրեց մասնակցության հայտը։


== Մասնակցումներ ==
Մարդանց

Մարդանց, գյուղ Արևմտյան Հայաստանում, Վանի վիլայեթի Շատախի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Էլիսենվաարա

Էլիսենվաարա (ռուս.՝ Элисенваара, ֆիններեն՝ Elisenvaara), գյուղ Ռուսաստանի, Կարելիայի հանրապետության Լախդենպոխսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)